CELEX: 62011CN0189
Language: et
Date: 2011-04-20 00:00:00
Title: Kohtuasi C-189/11: 20. aprillil 2011 esitatud hagi — Euroopa Komisjon versus Hispaania Kuningriik

25.6.2011   
            
            
               ET
            
            
               Euroopa Liidu Teataja
            
            
               C 186/16
            
         20. aprillil 2011 esitatud hagi — Euroopa Komisjon versus Hispaania Kuningriik
   (Kohtuasi C-189/11)
   2011/C 186/27
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: L. Lozano Palacios, C. Soulay)
   
      Kostja: Hispaania Kuningriik
   
      Hageja nõuded
   
   
               —
            
            
               Tunnistada, et
               
                           —
                        
                        
                           kohaldades reisibüroodele erikorda siis, kui reisiteenuseid müüdi erinevale isikule, kui see, kes reisile läheb,
                        
                     
                           —
                        
                        
                           välistades selle erikorra kohaldamise siis, kui jaemüügibürood tegutsevad enda nimel ja müüvad üldsusele hulgimüügibüroode korraldatud reise,
                        
                     
                           —
                        
                        
                           lubades reisibüroodel teatud tingimustes märkida arvele üldine kvoot, millel puudub seos kliendilt tegelikult sisse nõutud käibemaksuga, ja lubades kliendil siis, kui ta on maksukohustuslane, arvata see üldine kvoot tasumisele kuuluvast käibemaksust maha, ja
                        
                     
                           —
                        
                        
                           lubades reisibüroodel viitega erikorrale määrata kindlaks üldiselt maksubaas igaks maksuperioodiks,
                        
                     siis on Hispaania Kuningriik rikkunud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) artiklitest 306–310, 225, 168, 169 ja 73 tulenevaid kohustusi.
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Komisjon leiab, et viis, kuidas Hispaania Kuningriik kohaldab reisibüroode erikorda — kuna seda ei piirata üksnes reisijatele pakutud teenustega, nagu näeb ette direktiiv, vaid see hõlmab ka reisibüroode vahel toimunud tehinguid — rikub käibemaksu käsitlevaid õigusnormide sätteid.
   Samuti on direktiiviga vastuolus see, et selle erikorra kohaldamine on välistatud siis, kui jaemüügibürood tegutsevad enda nimel ja müüvad üldsusele hulgimüügibüroode korraldatud reise, kuna see tegevus kuulub komisjoni arvates ilma mingi kahtluseta erikorraga hõlmatud tegevuste alla.
   Komisjon leiab, et käibemaksudirektiivi rikuvad ka Hispaania õigusnormid, mis lubavad reisibüroodel ilma mingi aluseta direktiivis märkida arvele üldine käibemaksukvoot, mis ei oma seost kliendilt tegelikult sisse nõutud käibemaksuga; õigusnormid, mis lubavad kliendil, kui ta muutub maksukohustuslaseks, arvata see üldine käibemaksukvoot (pagadero) maha; ning õigusnormid, mis lubavad reisibüroodel viitega erikorrale määrata kindlaks maksubaas üldiseks igaks maksuperioodiks.
   
      (1)  ELT L 347, lk 1.